Martesat mes racave të ndryshme në SHBA
Familja e Kryetarit të ri të Bashkisë është një shembull i imazhit të ri të familjes amerikane
Në vitin 1959, vetëm katër për qind e amerikanëve e pranonte martesën ndër-racore. Sot, Shtetet e Bashkuara kanë presidentin e parë me mama të bardhë dhe baba zezak dhe 87 për qind e amerikanëve e miratojnë martësën mes dy personave nga raca të ndryshme, sipas një sondazhi të fundit të organizatës Gallup. Në Nju Jork, një qytet shumë-etnik, ku Kryetari i ardhshëm i Bashkisë, Bill de Blasio është i martuar me një grua afrikano-amerikane dhe fëmijët e tij janë një kombinim i dy racave, kjo shifër mund të jetë edhe më e lartë: Mildred dhe Richard Loving u arrestuan në vitin 1958, për shkelje të ligjit të Virxhinias që ndalonte martesën mes personave të racave të ndryshme. Ata ngritën padi dhe në vitin 1967, Gjykata e Lartë rrëzoi ligjet që ndalonin këto martesa. Që atëherë, numri i martesave ndër-raciale është rritur vazhdimisht, duke kapur shifrën 15 për qind të të gjitha martesave, sipas statistikave të qeverisë amerikane: Gerri Buchanan dhe Tom Rogers kanë pesë vjet martuar. Të dy kanë fëmijë nga martesat e mëparshme me bashkëshortë të racave të ndryshme: Vajzat e Tomit dhe djali i Gerrit. Ata janë vetëm një nga familjet e përziera të Nju Jorkut, si ajo e kryetarit të ardhshëm të Bashkisë së Nju Jorkut, Bill de Blasio. Gruaja e tij, Chirlane McCray, është afrikano-amerikane dhe ata kanë dy fëmijë. Vëzhguesit politikë thonë se imazhi i familjes së zotit de Blasio, ishte një nga arsyet për fitoren e tij në zgjedhjen e tij për postin e Kryetarit të Bashkisë. Ken Tanabe krijoi një ditë të veçantë për të nderuar familjet mes racave të ndryshme të quajtur Dita Loving, që e mori emrin nga Mildred dhe Richard Loving. Ai thotë se zgjedhja e de Blasios pasqyron ndryshimin e jashtëzakonshëm të Nju Jorkut. Shkrimtarja Aja Monet thotë se martesa e de Blasios po ndihmon në ndryshimin e imazhit të grave afrikano-amerikane në kulturën popullore dhe politikë. Tom Rogers dhe Gerri Buchanan mbështetën de Blasion dhe një nga arsyet ishte familja e tij. Kur Bill de Blasio të marrë detyrën më 1 janar, me gruan dhe fëmijët e tij në krah, analistët thonë se ata do të jenë simbol i një relievi të ri amerikan, ku grupi demografik nën 18 vjec që po rritet më me shpejtësi është ai I fëmijëve me raca të përziera.